Usvajanje dece od strane LGBT osoba

Usvajanje dece od strane LGBT osoba je jedna od ključnih tema za priznavanje istopravnog položaja istopolnih parova.

Diskusija 

Oko pitanja usvajanja dece od strane LGBT osoba, odnosno oko pitanja roditeljstva LGBT osoba postoje brojni sukobi i teške rasprave između LGBT pokreta i drugih zagovornika poštovanja prava LGBT osoba i anti-gej pokreta uglavnom sastavljenog od religijskih i desničarskih organizacija. Pitanje koje se najčešće poteže jeste da li postoje negativne posledice za dete koje odrasta u istopolnoj porodici. Ovo pitanje se može rasčlaniti na pitanje o rodnoj konfuziji, pitanje o seksualnoj orijentaciji i pitanje o generalnom stanju deteta.

Zakonski status u svetu

Evropa 

Usvajanje dece od strane istopolnih parova je moguće u Andori, Belgiji, Ujedinjenom Kraljevstvu, Holandiji, Islandu, Norveškoj, Švedskoj, Južnoj Africi, Španiji i nekim delovima Kanade. U Danskoj i Nemačkoj dozvoljeno je usvajanje deteta partnera, odnosno partnerke, što znači da jedan od partnera u muškom paru, odnosno jedna od partnerki u ženskom paru u građanskoj zajednici može da usvoji biološko (nekada i usvojeno) dete svog partnera, odnosno partnerke. U Irskoj i nekim drugim državama moguće je usvajanje dece od strane pojedinaca i pojedinki, bez obzira na njihovu seksualnu orijentaciju ili bračni status.

U februaru 2006. godine Kasacijski sud Francuske doneo je presudu da oba partnera, odnosno obe partnerke u ozvaničenoj istopolnoj vezi imaju roditeljska prava nad biološkim detetom jedne strane.

Parlament Islanda je glasao 2.6., 2006. o predlogu zakona kojim bi se omogućio potpuno jednak tretman ispotpolnih i heteroseksualnih parova kada su u pitanju roditeljstvo, usvajanje dece i veštačka oplodnja. Nijedan/a član/ica parlamenta nije glasao/la protiv. Zakon je stupio na snagu 27. juna, 2006.

Sjedinjene Američke Države 

U SAD samo nekoliko država eksplicitno dozvoljava usvajanje dece od strane istopolnih parova, i to: California, Connecticut, Illinois, Massachusetts, New Jersey, New York, Pennsylvania, Vermont i Washington, D.C.

Sudovi još nekih država su donosili presude kojima se daje roditeljstvo partneru/partnerki nad biološkom decom druge strane u istopolnim parovima. 

Usvajanje dece od strane pojedinca, odnosno pojedinke moguće je u svim državama osim na Floridi. Ovo omogućuje parovima da „usvajaju“ decu, ali samo jedan od partnera, odnosno samo jedna od partnerki ima zakonski priznat roditeljski status. Ovo je, međutim, nemoguće u Utahi, gde zakon zabranjuje usvajanje dece od strane osobe koja „živi u vezi, koja nije zakonski priznata i koja nije brak“. Dakle, zakon Utahe dozvoljava pojedincima i pojedinkama da usvajaju decu, bez obzira na seksualnu orijentaciju, ali ne dozvoljava to i osobama koje žive sa svojim partnerima, odnosno partnerima u zakonski nepriznatim vezama.

Iako u mnogim državama u SAD nije moguće da istpoplni parovi usvoje decu, ipak je moguće da budu hraniteljske porodice.

Kanada 

U Kanadi zakoni o usvajanju dece su u nadležnosti provincijalnih zakonodavstava, tako da se propisi razlikuju od teritornije do teritorije. Usvajanje dece od strane istopolnih parova moguće je u sledećim državama: British Columbia, Manitoba, Newfoundland and Labrador, Nova Scotia, Ontario, Quebec, Saskatchewan i Northwest Territories. U Alberti moguće je usvajanje deteta partnera/partnerke.

Usvajanje je zabranjeno u New Brunswicku, Prince Edward Islandu i Nunavutu. U Yukonu zakon o usvajanju dece je nejasan.

Libby Davies, članica parlamenta, koja je u istopolnoj vezi, pokrenula je kampanju za nacionalnu uniformnost zakona u vreme kada je sa partnerkom usvajala dete.

Ostalo 

U Australiji istopolna usvajanja dece moguća su u Australijskom prestoničkoj teritoriji i Western Australiji, dok je usvajanje deteta partnera/ke moguće u Tasmaniji.

Januara 2005. godine izraelski vrhovni sud je dozvolio usvajanje dece partnera/ki u istopolnom paru.

Vidi dalje 

 Usvajanje
 LGBT roditeljstvo
 Istopolni brak
 Istopolna zajednica
 Prava LGBT osoba

Reference

Spoljne veze 

 AAP News Release - AAP Says Children of Same-sex Couples Deserve Two Legally Recognized Parents
 New Position Statement Adopted by the American Psychiatric Association (APA): Adoption and Co-Parenting of Children by Same-Sex Couples (PDF)
 Let Him Stay  - A site that describes a recent effort by GLBTQ parents to overturn Florida's ban.
 Gay.com - Adoption and Parenting  - News and Current Events pertaining to the rights and responsibilities of same-sex parents in adopting and parenting.
 Family Pride Coalition - The only US-based national level non-profit organization solely dedicated to advocating for LGBT parents and their families.
 Families Like Ours  - Adoption resource center with a focus on same-sex parenting.
 The Rockway Institute  for LGBT research in the public interest at Alliant International University
 AICAN - Australian Intercountry Adoption Network
 COLAGE (Children of Lesbians and Gays Everywhere)
 Canada.com "In the Family Way"  - News story of gay and lesbian adoptive families, and the surrogate and donor family.
 Families Like Mine
 AICAN - Australian Intercountry Adoption Network

LGBT prava
LGBT roditeljstvo
Usvojenje